सोवियत संघ के जमाने से ही रूस में सत्ता विरोधी लोग मौत के घाट उतारे जाते रहे या रहस्यमय ढंग से गायब होते रहे. वहां विरोध तो दूर की बात है, असहमति के लिए भी कोई जगह नहीं है. जिस पर सरकार या शासक विरोधी होने का शक हुआ, उसकी जरा भी खैर नहीं रहती. तानाशाही देशों में ऐसा होना आम बात है. चीन और उत्तर कोरिया भी इसके अपवाद नहीं हैं. निर्मम शासनतंत्र यह नहीं देखता कि कौन उसका लंबे समय तक वफादार रहा था गाढ़े समय पर कितना साथ निभाया, यदि उसने तनिक भी अस्वीकृति या असहमति दिखाई या उस पर शक हुआ तो उसका सफाया करते देर नहीं लगती. अब यही स्थिति प्राइवेट आर्मी वैगनर के प्रमुख येवगेनी प्रिगोझिन की है. अपनी भाड़े की सेना (मर्सीनरीज) के बल पर उन्होंने यूक्रेन के कई इलाके जीते. रूसी राष्ट्रपति पुतिन को लगा कि अपनी बढ़ती ताकत के बल पर प्रिगोझिन उनके लिए चुनौती बन सकते हैं. प्रिगोझिन एक समय पुतिन के शेक रहे उन्हें खाना परोसने और प्लेट उठाने का काम करते रहे फिर होटल और कैटरिंग चेन खोली और वैगनर नामक प्राइवेट आर्मी भी बना ली जिसके लड़ाकू जवान पुतिन की सरकारी सेना से भी बढ़चढ़ कर निकले. वैगनर लड़कों पर रूसी सेना ने हवाई हमले किए. बेलारूस के राष्ट्रपति अलेक्जेंडर लुकाशेंको ने अपने मित्र पुतिन को राहत देते हुए वैगनर ग्रुप के विद्रोह को खत्म करवा दिया. इस डील के तहत प्रिगोझिन ने मास्को की ओर बढ़ रहे अपने सैनिकों को पीछे हटने का आदेश दिया. रूसी रक्षा मंत्रालय ने प्रिगोझिन के खिलाफ गिरफ्तारी वारंट जारी कर दिया. फिलहाल प्रिगोझिन ने पुलिस के डर से बेलारूस के एक ऐसे होटल में शरण ले रखी है जहां कोई खिड़कियां नहीं हैं.
 पुतिन विश्वासघात करनेवालों को कभी माफ नहीं करते. उनके कई विरोधियों की खिड़की से गिरकर मौत हो चुकी है. पिछले डेढ़ वर्ष में कई पुतिन विरोधी नेताओं या अधिकारियों की पांचवे, छठे या सातवें माले की खिड़की से गिरकर मौत हुई. इसे आत्महत्या बताया जाता है जबकि यह सुनियोजित हत्या हो सकती है. यही वजह है कि प्रिगोझिन बगैर खिड़कीवाले होटल में रूके हैं. वे अपनी जान बचाने अतिरिक्त सतर्कता बरत रहे हैं.
 सोवियत रूस के तानाशाह जोसेफ स्टालिन ने अपने प्रतिद्वंद्वी केजीबी चीफ लेवरांती बेरिया की हत्या करवाई थी. रूसी तानाशाही के आलोचकों को साइबेरिया की ठंड में मरने भेज दिया जाता था. 'कैंसर वार्ड' के लेखक साल्जेनित्सीन को पागलखाने भेजा गया था. खुद स्टालिन की बेटी श्वेतलाना ने अमेरिका में शरण ली थी. निकितन क्रूश्चेव ने बुल्गानिन को गायब करवा दिया था. क्यूबा के मुद्दे पर अमेरिका से टक्कर लेनेवाले क्रूश्चेव भी रहस्यमय ढंग से गायब हो गए. फिर वर्षों बाद सड़क पर आम नागरिक की तरह चलते देखे गए. द्वितीय विश्वयुद्ध के हीरो मार्शल झुकोव की भी रहस्यमय मौत हुई थी. रूस के एक बागी राजनयिक नोवोत्नी को लंदन में शरण लेने के बाद भी एजेंटों ने जहर देकर मारा गया था.
 
सोवियत संघ के जमाने से ही रूस में सत्ता विरोधी लोग मौत के घाट उतारे जाते रहे या रहस्यमय ढंग से गायब होते रहे. वहां विरोध तो दूर की बात है, असहमति के लिए भी कोई जगह नहीं है. जिस पर सरकार या शासक विरोधी होने का शक हुआ, उसकी जरा भी खैर नहीं रहती. तानाशाही देशों में ऐसा होना आम बात है. चीन और उत्तर कोरिया भी इसके अपवाद नहीं हैं. निर्मम शासनतंत्र यह नहीं देखता कि कौन उसका लंबे समय तक वफादार रहा था गाढ़े समय पर कितना साथ निभाया, यदि उसने तनिक भी अस्वीकृति या असहमति दिखाई या उस पर शक हुआ तो उसका सफाया करते देर नहीं लगती. अब यही स्थिति प्राइवेट आर्मी वैगनर के प्रमुख येवगेनी प्रिगोझिन की है. अपनी भाड़े की सेना के बल पर उन्होंने यूक्रेन के कई इलाके जीते. रूसी राष्ट्रपति पुतिन को लगा कि अपनी बढ़ती ताकत के बल पर प्रिगोझिन उनके लिए चुनौती बन सकते हैं. प्रिगोझिन एक समय पुतिन के शेक रहे उन्हें खाना परोसने और प्लेट उठाने का काम करते रहे फिर होटल और कैटरिंग चेन खोली और वैगनर नामक प्राइवेट आर्मी भी बना ली जिसके लड़ाकू जवान पुतिन की सरकारी सेना से भी बढ़चढ़ कर निकले. वैगनर लड़कों पर रूसी सेना ने हवाई हमले किए. बेलारूस के राष्ट्रपति अलेक्जेंडर लुकाशेंको ने अपने मित्र पुतिन को राहत देते हुए वैगनर ग्रुप के विद्रोह को खत्म करवा दिया. इस डील के तहत प्रिगोझिन ने मास्को की ओर बढ़ रहे अपने सैनिकों को पीछे हटने का आदेश दिया. रूसी रक्षा मंत्रालय ने प्रिगोझिन के खिलाफ गिरफ्तारी वारंट जारी कर दिया. फिलहाल प्रिगोझिन ने पुलिस के डर से बेलारूस के एक ऐसे होटल में शरण ले रखी है जहां कोई खिड़कियां नहीं हैं. पुतिन विश्वासघात करनेवालों को कभी माफ नहीं करते. उनके कई विरोधियों की खिड़की से गिरकर मौत हो चुकी है. पिछले डेढ़ वर्ष में कई पुतिन विरोधी नेताओं या अधिकारियों की पांचवे, छठे या सातवें माले की खिड़की से गिरकर मौत हुई. इसे आत्महत्या बताया जाता है जबकि यह सुनियोजित हत्या हो सकती है. यही वजह है कि प्रिगोझिन बगैर खिड़कीवाले होटल में रूके हैं. वे अपनी जान बचाने अतिरिक्त सतर्कता बरत रहे हैं. सोवियत रूस के तानाशाह जोसेफ स्टालिन ने अपने प्रतिद्वंद्वी केजीबी चीफ लेवरांती बेरिया की हत्या करवाई थी. रूसी तानाशाही के आलोचकों को साइबेरिया की ठंड में मरने भेज दिया जाता था. 'कैंसर वार्ड' के लेखक साल्जेनित्सीन को पागलखाने भेजा गया था. खुद स्टालिन की बेटी श्वेतलाना ने अमेरिका में शरण ली थी. निकितन क्रूश्चेव ने बुल्गानिन को गायब करवा दिया था. क्यूबा के मुद्दे पर अमेरिका से टक्कर लेनेवाले क्रूश्चेव भी रहस्यमय ढंग से गायब हो गए. फिर वर्षों बाद सड़क पर आम नागरिक की तरह चलते देखे गए. द्वितीय विश्वयुद्ध के हीरो मार्शल झुकोव की भी रहस्यमय मौत हुई थी. रूस के एक बागी राजनयिक नोवोत्नी को लंदन में शरण लेने के बाद भी एजेंटों ने जहर देकर मारा गया था.